CELEX: 32017R2382
Language: fi
Date: 2017-12-14 00:00:00
Title: Komission täytäntöönpanoasetus (EU) 2017/2382, annettu 14 päivänä joulukuuta 2017, Euroopan parlamentin ja neuvoston direktiivin 2014/65/EU mukaisessa tietojen toimittamisessa käytettäviä vakiomuotoisia lomakkeita, malleja ja menettelyjä koskevista teknisistä täytäntöönpanostandardeista (ETA:n kannalta merkityksellinen teksti. )

20.12.2017   
            
            
               FI
            
            
               Euroopan unionin virallinen lehti
            
            
               L 340/6
            
         KOMISSION TÄYTÄNTÖÖNPANOASETUS (EU) 2017/2382,
   annettu 14 päivänä joulukuuta 2017,
   Euroopan parlamentin ja neuvoston direktiivin 2014/65/EU mukaisessa tietojen toimittamisessa käytettäviä vakiomuotoisia lomakkeita, malleja ja menettelyjä koskevista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 34 artiklan 9 kohdan ja 35 artiklan 12 kohdan,
   sekä katsoo seuraavaa:
   
               (1)
            
            
               On aiheellista vahvistaa yhteiset vakiomuotoiset lomakkeet, menettelyt ja mallit sellaisten tietojen toimittamiseksi, joita vaaditaan tapauksissa, joissa sijoituspalveluyritykset, markkinoiden ylläpitäjät ja – direktiivissä 2014/65/EU edellytetyssä määrin – luottolaitokset haluavat tarjota sijoituspalveluja ja harjoittaa sijoitustoimintaa toisessa jäsenvaltiossa palvelujen tarjoamisen vapauden tai sijoittautumisoikeuden nojalla.
            
         
               (2)
            
            
               Tämän asetuksen säännöksiä olisi direktiivin 2014/65/EU 34 artiklan 1 kohdan ja 35 artiklan 1 kohdan mukaisesti sovellettava myös luottolaitoksiin, joille on myönnetty toimilupa Euroopan parlamentin ja neuvoston direktiivin 2013/36/EU (2) nojalla ja jotka tarjoavat sijoituspalveluja käyttäen sijoituspalvelujen tarjoamisen vapautta koskevaa oikeutta käyttämällä sidonnaisasiamiehiä tai perustamalla sivuliikkeen.
            
         
               (3)
            
            
               On tärkeää laatia vakiolomakkeita, joissa otetaan huomioon passi-ilmoitusten kieli ja tietojen toimittamistavat, joita sijoituspalveluyritykset, markkinoiden ylläpitäjät ja tarvittaessa myös luottolaitokset sekä kotijäsenvaltion ja vastaanottavan jäsenvaltion toimivaltaiset viranomaiset voivat käyttää. Näin helpotetaan sijoituspalvelujen tarjoamista ja sijoitustoiminnan harjoittamista kaikissa jäsenvaltioissa ja varmistetaan, että toimivaltaiset viranomaiset voivat hoitaa tehtäviään ja vastuualueitaan tehokkaasti.
            
         
               (4)
            
            
               Kotijäsenvaltion toimivaltaisen viranomaisen on voitava tarkistaa toimitetun ilmoituksen täydellisyys ja oikeellisuus. Näin voidaan varmistaa niiden tietojen laatu, jotka i) sijoituspalveluyritys, markkinoiden ylläpitäjä tai tarvittaessa luottolaitos toimittaa kotijäsenvaltion toimivaltaiselle viranomaiselle ja jotka ii) kotijäsenvaltion toimivaltainen viranomainen toimittaa vastaanottavan jäsenvaltion toimivaltaiselle viranomaiselle.
            
         
               (5)
            
            
               On tarpeen antaa säännöksiä, joissa kotijäsenvaltion toimivaltainen viranomainen velvoitetaan täsmentämään toimitetussa ilmoituksessa todetut puutteet tai virheet. Näin varmistetaan, että puutteet tai virheet yksilöidään ja saatetaan tietoon. Samalla helpotetaan tällaisten ongelmien oikaisemista sekä täydellisten ja oikeellisten tietojen toimittamista.
            
         
               (6)
            
            
               Toimitettu sivuliikettä tai sidonnaisasiamiestä koskeva passi-ilmoitus olisi vahvistettava vastaanottokuittauksella. Tällä tavoin on selvää, mikä on asiaa koskevan ilmoituksen vastaanottamispäivä ja mistä päivästä alkaen sijoituspalveluyritys saa perustaa sivuliikkeen tai käyttää sidonnaisasiamiestä, joka on sijoittautunut vastaanottavaan jäsenvaltioon.
            
         
               (7)
            
            
               Johdonmukaisuussyistä olisi käytettävä erityisiä lomakkeita, kun sijoituspalveluyritys tai markkinoiden ylläpitäjä, joka ylläpitää monenkeskistä tai organisoitua kaupankäyntijärjestelmää, haluaa tarjota asianmukaisia järjestelyjä toisen jäsenvaltion alueella, jotta helpotetaan kyseiseen vastaanottavaan jäsenvaltioon sijoittautuneiden etäkäyttäjien, -jäsenten tai -osapuolten pääsyä kyseiseen järjestelmään ja kaupankäyntiä siinä. Näin voidaan varmistaa, että tiedot, jotka sijoituspalveluyritys tai markkinoiden ylläpitäjä toimittaa kotijäsenvaltion toimivaltaiselle viranomaiselle ja jotka kotijäsenvaltion toimivaltainen viranomainen toimittaa vastaanottavan jäsenvaltion toimivaltaiselle viranomaiselle, ovat riittäviä.
            
         
               (8)
            
            
               Yhdenmukaisuussyistä ja rahoitusmarkkinoiden sujuvan toiminnan varmistamiseksi tässä asetuksessa annettuja säännöksiä sekä asiaa koskevia direktiivin 2014/65/EU kansallisia täytäntöönpanosäännöksiä olisi sovellettava samasta päivämäärästä alkaen.
            
         
               (9)
            
            
               Tämä asetus perustuu teknisten täytäntöönpanostandardien luonnoksiin, jotka Euroopan arvopaperimarkkinaviranomainen (EAMV) on toimittanut komissiolle.
            
         
               (10)
            
            
               Euroopan parlamentin ja neuvoston asetuksen (EU) N:o 1095/2010 (3) 15 artiklan mukaisesti EAMV on järjestänyt avoimia julkisia kuulemisia teknisten täytäntöönpanostandardien luonnoksista, analysoinut mahdollisia asiaan liittyviä kustannuksia ja hyötyjä sekä pyytänyt lausunnon mainitun asetuksen 37 artiklalla perustetulta arvopaperimarkkina-alan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Soveltamisala
   1.   Tätä asetusta sovelletaan sijoituspalveluyrityksiin ja markkinoiden ylläpitäjiin, jotka ylläpitävät monenkeskistä tai organisoitua kaupankäyntijärjestelmää.
   2.   Tätä asetusta sovelletaan myös luottolaitoksiin, joille on myönnetty toimilupa direktiivin 2013/36/EU perusteella, jotka tarjoavat yhtä tai useampaa sijoituspalvelua tai harjoittavat sijoitustoimintaa direktiivin 2014/65/EU nojalla ja jotka haluavat käyttää sidonnaisasiamiehiä käyttäen jompaakumpaa seuraavista oikeuksista:
   
               a)
            
            
               oikeus, joka koskee direktiivin 2014/65/EU 34 artiklan 5 kohdan mukaista sijoituspalvelujen tarjoamisen ja sijoitustoiminnan harjoittamisen vapautta;
            
         
               b)
            
            
               direktiivin 2014/65/EU 35 artiklan 7 kohdan mukainen sijoittautumisoikeus.
            
         2 artikla
   Yleiset vaatimukset
   1.   Kaikissa tämän asetuksen nojalla toimitettavissa ilmoituksissa tai tiedoksi antamisissa on käytettävä sekä kotijäsenvaltion että vastaanottavan jäsenvaltion toimivaltaisen viranomaisen hyväksymää unionin virallista kieltä.
   Tietojen toimittaminen tapahtuu paperimuodossa tai, jos asianomainen kansallinen viranomainen hyväksyy sen, sähköisesti.
   2.   Toimivaltaisten viranomaisten on asetettava julkisesti saataville tiedot yhdestä tai useammasta hyväksytystä kielestä ja tietojen toimittamistavasta, mukaan lukien passi-ilmoituksia koskevat yhteystiedot.
   3 artikla
   Sijoituspalveluja ja -toimintaa koskevan passi-ilmoituksen toimittaminen
   1.   Sijoituspalveluyrityksen on toimitettava kotijäsenvaltion toimivaltaiselle viranomaiselle sijoituspalveluja ja -toimintaa koskeva passi-ilmoitus direktiivin 2014/65/EU 34 artiklan 2 tai 5 kohdan mukaisesti käyttäen liitteessä I olevaa lomaketta.
   2.   Sijoituspalveluyrityksen on toimitettava kotijäsenvaltion toimivaltaiselle viranomaiselle kunkin sellaisen jäsenvaltion osalta, jossa se aikoo toimia, erillinen sijoituspalveluja ja -toimintaa koskeva passi-ilmoitus 1 kohdan mukaisesti.
   3.   Jos sijoituspalveluyritys tai luottolaitos, jota tarkoitetaan 1 artiklan 2 kohdan a alakohdassa, haluaa tarjota sijoituspalveluja tai harjoittaa sijoitustoimintaa kotijäsenvaltioon sijoittautuneen sidonnaisasiamiehen välityksellä, sen on toimitettava kotijäsenvaltion toimivaltaiselle viranomaiselle sijoituspalveluja ja -toimintaa koskeva passi-ilmoitus täyttämällä liitteessä I olevasta lomakkeesta ainoastaan ne osat, jotka ovat merkityksellisiä sidonnaisasiamiehen kannalta.
   4 artikla
   Sijoituspalveluja ja -toimintaa koskevan passi-ilmoituksen täydellisyyden ja oikeellisuuden arviointi
   1.   Vastaanotettuaan 3 artiklan mukaisen sijoituspalveluja ja -toimintaa koskevan passi-ilmoituksen kotijäsenvaltion toimivaltaisen viranomaisen on arvioitava toimitettujen tietojen täydellisyyttä ja oikeellisuutta.
   2.   Jos toimitetut tiedot todetaan puutteellisiksi tai virheellisiksi, kotijäsenvaltion toimivaltaisen viranomaisen on ilman aiheetonta viivytystä ilmoitettava asiasta sijoituspalveluyritykselle tai luottolaitokselle, jota tarkoitetaan 1 artiklan 2 kohdan a alakohdassa. Kotijäsenvaltion toimivaltaisen viranomaisen on täsmennettävä, miltä osin tietojen on todettu olevan puutteellisia tai virheellisiä.
   3.   Direktiivin 2014/65/EU 34 artiklan 3 kohdassa ja 34 artiklan 5 kohdan toisessa alakohdassa säädetty kuukauden määräaika alkaa siitä, kun on vastaanotettu sijoituspalveluja ja -toimintaa koskeva passi-ilmoitus, jonka tiedot on todettu täydellisiksi ja oikeellisiksi.
   5 artikla
   Sijoituspalveluja ja -toimintaa koskevan passi-ilmoituksen tiedoksi antaminen
   1.   Kotijäsenvaltion toimivaltaisen viranomaisen on kuukauden kuluessa 3 artiklan mukaisen ilmoituksen vastaanottamisesta annettava vastaanottavan jäsenvaltion toimivaltaiselle viranomaiselle tiedoksi kyseinen ilmoitus käyttäen liitteessä II olevaa lomaketta, jonka oheen on liitetty ilmoituksen jäljennös.
   2.   Kotijäsenvaltion toimivaltaisen viranomaisen on ilman aiheetonta viivytystä ilmoitettava sijoituspalveluyritykselle tai luottolaitokselle, jota tarkoitetaan 1 artiklan 2 kohdan a alakohdassa, 1 kohdan mukaisesta tiedoksi antamisesta, mukaan lukien sen päivämäärä.
   6 artikla
   Sijoituspalvelujen ja -toiminnan tietojen muutosilmoituksen toimittaminen
   1.   Jos sijoituspalveluja ja -toimintaa koskevan passi-ilmoituksen tiedot muuttuvat, sijoituspalveluyrityksen tai luottolaitoksen, jota tarkoitetaan 1 artiklan 2 kohdan a alakohdassa, on toimitettava kotijäsenvaltion toimivaltaiselle viranomaiselle ilmoitus käyttäen liitteessä I olevaa lomaketta.
   2.   Sijoituspalveluyrityksen tai luottolaitoksen, jota tarkoitetaan 1 artiklan 2 kohdan a alakohdassa, on täytettävä 1 alakohdan mukaisen ilmoituksen osalta liitteessä I olevasta lomakkeesta ainoastaan ne osat, jotka ovat merkityksellisiä sijoituspalveluja ja -toimintaa koskevan passi-ilmoituksen tietomuutosten kannalta.
   3.   Kun on kyse sijoituspalveluja, sijoitustoimintaa, oheispalveluja ja rahoitusvälineitä koskevasta muutosilmoituksesta, sijoituspalveluyrityksen tai luottolaitoksen, jota tarkoitetaan 1 artiklan 2 kohdan a alakohdassa, on lueteltava kaikki sijoituspalvelut, joita se tarjoaa, kaikki sijoitustoiminta, jota se harjoittaa, kaikki oheispalvelut, joita se tarjoaa, ja kaikki rahoitusvälineet, joita se käyttää ilmoittamishetkellä tai aikoo tarjota, harjoittaa ja käyttää jatkossa.
   7 artikla
   Sijoituspalvelujen ja -toiminnan tietojen muutosilmoituksen tiedoksi antaminen
   1.   Vastaanotettuaan 6 artiklan mukaisen ilmoituksen kotijäsenvaltion toimivaltaisen viranomaisen on ilman aiheetonta viivytystä annettava vastaanottavan jäsenvaltion toimivaltaiselle viranomaiselle tiedoksi ilmoitetut muutokset käyttäen liitteessä III olevaa lomaketta, jonka oheen on liitetty 6 artiklan mukaisen ilmoituksen jäljennös.
   2.   Jos sijoituspalveluyrityksen tai luottolaitoksen toimilupa peruutetaan määräaikaisesti tai pysyvästi, kotijäsenvaltion toimivaltaisen viranomaisen on ilmoitettava asiasta vastaanottavan jäsenvaltion toimivaltaiselle viranomaiselle käyttäen liitteessä III olevaa lomaketta.
   8 artikla
   Monenkeskiseen tai organisoituun kaupankäyntijärjestelmään pääsyä helpottavien järjestelyjen tarjoamista koskevan ilmoituksen toimittaminen
   Sijoituspalveluyrityksen tai markkinoiden ylläpitäjän, joka ylläpitää monenkeskistä tai organisoitua kaupankäyntijärjestelmää ja joka aikoo tarjota toisen vastaanottavan jäsenvaltion alueella asianmukaisia järjestelyjä, joilla helpotetaan kyseiseen vastaanottavaan jäsenvaltioon sijoittautuneiden etäkäyttäjien, -jäsenten tai -osapuolten pääsyä kyseiseen järjestelmään ja kaupankäyntiä siinä, on ilmoitettava kotijäsenvaltion toimivaltaiselle viranomaiselle tietoja vastaanottavasta jäsenvaltiosta, jossa se aikoo tarjota tällaisia järjestelyjä, käyttäen liitteessä IV olevaa lomaketta.
   9 artikla
   Monenkeskiseen tai organisoituun kaupankäyntijärjestelmään pääsyä helpottavien järjestelyjen tarjoamista koskevan ilmoituksen tiedoksi antaminen
   1.   Kotijäsenvaltion toimivaltaisen viranomaisen on kuukauden kuluessa 8 artiklan mukaisen ilmoituksen vastaanottamisesta annettava vastaanottavan jäsenvaltion toimivaltaiselle viranomaiselle tiedoksi kyseinen ilmoitus käyttäen liitteessä V olevaa lomaketta, jonka oheen on liitetty ilmoituksen jäljennös.
   2.   Kotijäsenvaltion toimivaltaisen viranomaisen on ilman aiheetonta viivytystä ilmoitettava sijoituspalveluyritykselle tai markkinoiden ylläpitäjälle, joka ylläpitää monenkeskistä tai organisoitua kaupankäyntijärjestelmää, 1 kohdan mukaisesta tiedoksi antamisesta, mukaan lukien sen päivämäärä.
   10 artikla
   Monenkeskiseen tai organisoituun kaupankäyntijärjestelmään pääsyä helpottavien järjestelyjen tarjoamista koskevien tietojen muutosilmoituksen toimittaminen
   1.   Jos monenkeskiseen tai organisoituun kaupankäyntijärjestelmään pääsyä helpottavien järjestelyjen tarjoamista koskevan ilmoituksen tiedot muuttuvat, sijoituspalveluyrityksen tai markkinoiden ylläpitäjän, joka ylläpitää monenkeskistä tai organisoitua kaupankäyntijärjestelmää, on toimitettava kotijäsenvaltion toimivaltaiselle viranomaiselle ilmoitus käyttäen liitteessä IV olevaa lomaketta.
   2.   Sijoituspalveluyrityksen tai markkinoiden ylläpitäjän, joka ylläpitää monenkeskistä tai organisoitua kaupankäyntijärjestelmää, on 1 kohdan mukaisen ilmoituksen osalta täytettävä liitteessä IV olevasta lomakkeesta ainoastaan ne osat, jotka ovat merkityksellisiä monenkeskiseen tai organisoituun kaupankäyntijärjestelmään pääsyä helpottavien järjestelyjen tarjoamista koskevan ilmoituksen tietomuutosten kannalta.
   11 artikla
   Monenkeskiseen tai organisoituun kaupankäyntijärjestelmään pääsyä helpottavien järjestelyjen tarjoamista koskevien tietojen muutosilmoituksen tiedoksi antaminen
   Vastaanotettuaan 10 artiklan 1 kohdan mukaisen ilmoituksen kotijäsenvaltion toimivaltaisen viranomaisen on ilman aiheetonta viivytystä annettava vastaanottavan jäsenvaltion toimivaltaiselle viranomaiselle tiedoksi ilmoitetut muutokset käyttäen liitteessä III olevaa lomaketta, jonka oheen on liitetty ilmoituksen jäljennös.
   12 artikla
   Sivuliikettä koskevan passi-ilmoituksen toimittaminen
   Sijoituspalveluyrityksen, joka haluaa perustaa sivuliikkeen toisen jäsenvaltion alueelle, on toimitettava kotijäsenvaltion toimivaltaiselle viranomaiselle direktiivin 2014/65/EU 35 artiklan 2 kohdassa vaaditut tiedot käyttäen liitteessä VI olevaa lomaketta.
   13 artikla
   Sidonnaisasiamiestä koskevan passi-ilmoituksen toimittaminen
   1.   Jos sijoituspalveluyritys tai luottolaitos, jota tarkoitetaan 1 artiklan 2 kohdan b alakohdassa, haluaa käyttää toiseen jäsenvaltioon sijoittautunutta sidonnaisasiamiestä, sen on toimitettava kotijäsenvaltion toimivaltaiselle viranomaiselle direktiivin 2014/65/EU 35 artiklan 2 kohdassa vaaditut tiedot käyttäen liitteessä VII olevaa lomaketta.
   2.   Jos sijoituspalveluyritys tai luottolaitos, jota tarkoitetaan 1 artiklan 2 kohdan b alakohdassa, haluaa käyttää useampaa kuin yhtä toiseen jäsenvaltioon sijoittautunutta sidonnaisasiamiestä, sen on täytettävä erillinen ilmoitus kustakin sidonnaisasiamiehestä, jota se aikoo käyttää.
   3.   Jos sijoituspalveluyritys haluaa perustaa sivuliikkeen, joka aikoo käyttää sidonnaisasiamiehiä, sen on toimitettava kotijäsenvaltion toimivaltaiselle viranomaiselle kustakin sidonnaisasiamiehestä erillinen passi-ilmoitus täyttämällä liitteessä VII oleva lomake.
   14 artikla
   Sivuliikettä tai sidonnaisasiamiestä koskevan passi-ilmoituksen täydellisyyden ja oikeellisuuden arviointi
   1.   Vastaanotettuaan 12 tai 13 artiklaan perustuvan ilmoituksen kotijäsenvaltion toimivaltaisen viranomaisen on arvioitava toimitettujen tietojen täydellisyyttä ja oikeellisuutta.
   2.   Jos tiedot todetaan puutteellisiksi tai virheellisiksi, kotijäsenvaltion toimivaltaisen viranomaisen on ilman aiheetonta viivytystä ilmoitettava asiasta sijoituspalveluyritykselle tai luottolaitokselle, jota tarkoitetaan 1 artiklan 2 kohdan b alakohdassa. Kotijäsenvaltion toimivaltaisen viranomaisen on täsmennettävä, miltä osin tietojen katsotaan olevan puutteellisia tai virheellisiä.
   3.   Direktiivin 2014/65/EU 35 artiklan 3 kohdassa ja 35 artiklan 7 kohdan toisessa alakohdassa säädetty kolmen kuukauden määräaika alkaa siitä, kun on vastaanotettu sivuliikettä tai sidonnaisasiamiestä koskeva passi-ilmoitus, jonka tietojen katsotaan olevan täydelliset ja oikeelliset.
   15 artikla
   Sivuliikettä koskevan passi-ilmoituksen tiedoksi antaminen
   1.   Kotijäsenvaltion toimivaltaisen viranomaisen on kolmen kuukauden kuluessa 12 artiklan mukaisen sivuliikettä koskevan passi-ilmoituksen vastaanottamisesta annettava vastaanottavan jäsenvaltion toimivaltaiselle viranomaiselle tiedoksi kyseinen ilmoitus käyttäen liitteessä VIII olevaa lomaketta, jonka oheen on liitetty ilmoituksen jäljennös.
   2.   Kotijäsenvaltion toimivaltaisen viranomaisen on ilman aiheetonta viivytystä ilmoitettava sijoituspalveluyritykselle 1 kohtaan perustuvasta tiedoksi antamisesta, mukaan lukien sen päivämäärä.
   3.   Vastaanottavan jäsenvaltion toimivaltaisen viranomaisen on vahvistettava ilmoituksen vastaanottaminen sekä kotijäsenvaltion toimivaltaiselle viranomaiselle että sijoituspalveluyritykselle.
   16 artikla
   Sidonnaisasiamiestä koskevan passi-ilmoituksen tiedoksi antaminen
   1.   Kotijäsenvaltion toimivaltaisen viranomaisen on kolmen kuukauden kuluessa 13 artiklan mukaisen sidonnaisasiamiestä koskevan passi-ilmoituksen vastaanottamisesta annettava vastaanottavan jäsenvaltion toimivaltaiselle viranomaiselle tiedoksi kyseinen ilmoitus käyttäen liitteessä IX olevaa lomaketta, jonka oheen on liitetty ilmoituksen jäljennös.
   2.   Kotijäsenvaltion toimivaltaisen viranomaisen on ilman aiheetonta viivytystä ilmoitettava sijoituspalveluyritykselle tai luottolaitokselle 1 kohtaan perustuvasta tiedoksi antamisesta, mukaan lukien sen päivämäärä.
   3.   Vastaanottavan jäsenvaltion toimivaltaisen viranomaisen on vahvistettava ilmoituksen vastaanottaminen sekä kotijäsenvaltion toimivaltaiselle viranomaiselle että sijoituspalveluyritykselle tai luottolaitokselle, jota tarkoitetaan 1 artiklan 2 kohdan b alakohdassa.
   4.   Direktiivin 2014/65/EU 29 artiklan 3 kohdan mukaisesti sidonnaisasiamies ei saa aloittaa ehdotettujen sijoituspalvelujen tarjoamista tai ehdotetun sijoitustoiminnan harjoittamista ennen kuin se on rekisteröity sijoittautumisjäsenvaltionsa julkiseen rekisteriin.
   5.   Sidonnaisasiamies ei saa aloittaa ehdotettujen sijoituspalvelujen tarjoamista tai ehdotetun sijoitustoiminnan harjoittamista ennen kuin se on vastaanottanut tiedoksi annetut tiedot vastaanottavan jäsenvaltion toimivaltaiselta viranomaiselta.
   6.   Jos tällaista tietojen tiedoksi antamista ei toteuteta, sidonnaisasiamies saa aloittaa ehdotettujen sijoituspalvelujen tarjoamisen ja ehdotetun sijoitustoiminnan harjoittamisen kahden kuukauden kuluttua siitä päivästä, jona kotijäsenvaltion toimivaltainen viranomainen toteutti 2 kohdassa tarkoitetun tiedoksi antamisen.
   17 artikla
   Sivuliikkeen tietojen muutosilmoituksen toimittaminen
   1.   Jos sivuliikettä koskevan passi-ilmoituksen tiedot muuttuvat, sijoituspalveluyrityksen on toimitettava kotijäsenvaltion toimivaltaiselle viranomaiselle ilmoitus käyttäen liitteessä VI olevaa lomaketta.
   Sijoituspalveluyrityksen tai luottolaitoksen on täytettävä liitteessä VI olevasta lomakkeesta ainoastaan ne osat, jotka ovat merkityksellisiä sivuliikettä koskevan passi-ilmoituksen tietomuutosten kannalta.
   2.   Jos sijoituspalveluyritys tai luottolaitos aikoo tehdä muutoksia sidonnaisasiamiesten välityksellä tarjoamiinsa sijoituspalveluihin, harjoittamaansa sijoitustoimintaan, tarjoamiinsa oheispalveluihin tai käyttämiinsä rahoitusvälineisiin, sen on liitteessä VI olevaa lomaketta käyttäen lueteltava kaikki sijoituspalvelut, joita se tarjoaa, kaikki sijoitustoiminta, jota se harjoittaa, kaikki oheispalvelut, joita se tarjoaa, ja kaikki rahoitusvälineet, joita se käyttää ilmoittamishetkellä tai aikoo tarjota, harjoittaa tai käyttää jatkossa sidonnaisasiamiesten välityksellä.
   3.   Tietomuutoksista, jotka tehdään sivuliikettä koskevaan passi-ilmoitukseen sivuliikkeen toiminnan lopettamisen tarkoituksessa, on ilmoitettava käyttäen liitteessä X olevaa lomaketta.
   18 artikla
   Sidonnaisasiamiehen tietojen muutosilmoituksen toimittaminen
   1.   Jos sidonnaisasiamiestä koskevan passi-ilmoituksen tiedot muuttuvat, sijoituspalveluyrityksen tai luottolaitoksen, jota tarkoitetaan 1 artiklan 2 kohdan b alakohdassa, on toimitettava kotijäsenvaltion toimivaltaiselle viranomaiselle ilmoitus käyttäen liitteessä VII olevaa lomaketta.
   Sijoituspalveluyrityksen tai luottolaitoksen on täytettävä liitteessä VII olevasta lomakkeesta ainoastaan ne osat, jotka ovat merkityksellisiä sidonnaisasiamiestä koskevan passi-ilmoituksen tietomuutosten kannalta.
   2.   Jos sijoituspalveluyritys aikoo tehdä muutoksia sijoituspalveluihin, sijoitustoimintaan tai rahoitusvälineisiin, joihin sovelletaan sidonnaisasiamiestä koskevaa passi-ilmoitusta, sen on liitteessä VI olevaa lomaketta käyttäen lueteltava kaikki sijoituspalvelut, joita se tarjoaa, kaikki sijoitustoiminta, jota se harjoittaa, tai kaikki rahoitusvälineet, joita se käyttää ilmoittamishetkellä tai aikoo tarjota, harjoittaa tai käyttää jatkossa sidonnaisasiamiehen välityksellä.
   3.   Tietomuutoksista, jotka tehdään sidonnaisasiamiestä koskevaan passi-ilmoitukseen toiseen jäsenvaltioon sijoittautuneen sidonnaisasiamiehen käytön lopettamisen tarkoituksessa, on ilmoitettava käyttäen liitteessä X olevaa lomaketta.
   19 artikla
   Sivuliikkeen tietojen muutosilmoituksen tiedoksi antaminen
   1.   Kotijäsenvaltion toimivaltaisen viranomaisen on 17 artiklan 1 kohdan mukaisen ilmoituksen vastaanotettuaan annettava ilman aiheetonta viivytystä vastaanottavan jäsenvaltion toimivaltaiselle viranomaiselle tiedoksi ilmoitetut muutokset käyttäen liitteessä XI olevaa lomaketta, jonka oheen on liitetty ilmoituksen jäljennös.
   2.   Kotijäsenvaltion toimivaltaisen viranomaisen on 17 artiklan 3 kohdan mukaisen ilmoituksen vastaanotettuaan annettava ilman aiheetonta viivytystä vastaanottavan jäsenvaltion toimivaltaiselle viranomaiselle tiedoksi ilmoitetut muutokset käyttäen liitteessä XIII olevaa lomaketta, jonka oheen on liitetty ilmoituksen jäljennös.
   20 artikla
   Sidonnaisasiamiehen tietojen muutosilmoituksen tiedoksi antaminen
   1.   Kotijäsenvaltion toimivaltaisen viranomaisen on 18 artiklan 1 kohdan mukaisen ilmoituksen vastaanotettuaan annettava ilman aiheetonta viivytystä vastaanottavan jäsenvaltion toimivaltaiselle viranomaiselle tiedoksi ilmoitetut muutokset käyttäen liitteessä XII olevaa lomaketta, jonka oheen on liitetty ilmoituksen jäljennös.
   2.   Kotijäsenvaltion toimivaltaisen viranomaisen on 18 artiklan 3 kohdan mukaisen ilmoituksen vastaanotettuaan annettava ilman aiheetonta viivytystä vastaanottavan jäsenvaltion toimivaltaiselle viranomaiselle tiedoksi ilmoitetut muutokset käyttäen liitteessä XIII olevaa lomaketta, jonka oheen on liitetty ilmoituksen jäljennös.
   21 artikla
   Voimaantulo ja soveltaminen
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 3 päivästä tammikuuta 2018.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä joulukuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 173, 12.6.2014, s. 349.
   
      (2)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten ja sijoituspalveluyritysten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).
   
      (3)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
   
      LIITE I
      
   
      LIITE II
      
   
      LIITE III
      
   
      LIITE IV
      
   
      LIITE V
      
   
      LIITE VI
      
   
      LIITE VII
      
   
      LIITE VIII
      
   
      LIITE IX
      
   
      LIITE X
      
   
      LIITE XI
      
   
      LIITE XII
      
   
      LIITE XIII